STM32

**STM32** on 32-bitiste mikrokontrollerite seeria, mida toodab STMicroelectronics. STM32 mikrokontrollerid põhinevad RISC arhitektuuriga ARM Cortex-M protsessoril, mis on optimeeritud kulu- ja toitetundlike mikrokontrollerite jaoks. STM32 kiibid jagunevad järgnevateks gruppideks protsessori tuuma arhitektuuri põhjal: Cortex-M0, Cortex-M0+, Cortex-M3, Cortex-M4, Cortex-M7, Cortex-M33.

## STM32 mikrokontrollerite seeriad
Hetkel on olemas 16 STM32 mikrokontrolleri seeriat. STM32 seeriad jagunevad neljaks grupiks, mis on järgnevad:

## Kasutusalad

* Tööstus
** Tööstuse automatiseerimise ja tööstusliku asjade interneti jaoks.
* Autotööstus
** ST toodab autotööstuse standarditele vastavaid mikrokontrollereid, milleks on 32-bit SPC5 seeria,  8-bit STM8A seeria ja *legacy* 16-bit ST10 kiibid. Autotööstuse spetsiifilised kiibid püsivad tootmises vähemalt 10-15 aastat peale nende turuletoomist. 
* Hobiprojektid
** STM32 kiibid ja arendusplaadid on populaarsed amatööride seas, sest need on isiklike projektide jaoks piisavalt odavad, kuid samas võimekad. Lisaks on STM32 avatud lähtekoodiga.
* Sidevahendid
* Asjade interneti lahendused

## STM32 arendustööriistad

### ST-Link
STM32 programmeerimiseks kasutatakse ST-Link programmeerijat. ST-Link on STM8 ja STM32 mikrokontrollerite vooluringisisene programmeerija. 

### Tarkvaralised tööriistad
STMicroelectronics pakub programme, mis võimaldavad kasutajatel luua programmeerida ja seadistada STM32 mikrokontrollereid ja arendusplaate:

* STM32CubeIDE
* STM32CubeMX
* STM32CubeMonitor
* X-CUBE-MCSDKSTM32    
STM32 mikrokontrollerit saab lisaks programmeerida järgnevate programmidega:
* ARM Mbed Ecosystem
* ARDUINO
* MicroPython

## STM32 nimetusskeemi selgitus
Näide STM32L151R8T6 põhjal:

## STM32-põhised arendusplaadid

### Arduino Nano stiilis
Järgnevatel plaatidel on Arduino Nanoga sama viikude paigutus. STM32-põhiste arendusplaatide sisend- ja väljundviikude pinge on 3,3 V, võrreldes Arduino Nano 5V pingega. 

* Blue Pill arendusplaat põhineb STM32F103C8T6 mikrokontrolleril. Suurem osa Blue Pill arendusplaatidest kasutavad võltsitud STM32 kiipe Hiinast. Võltsitud STM32 mikrokontrolleritel võib ilmneda vigu nende funktsionaalsuses.
* Black Pill arendusplaat kasutab STM32F401CCU6 või STM32F411CEU6 mikrokontroller. Black Pill on võimekam versioon Blue Pill arendusplaadist. Seni ei ole Black Pill arendusplaati veel võltsitud
* ST Nucleo-32 arendusplaadi viikude paigutus on samuti Arduino Nano-ga ühilduv (vt Nucleo alateemat)

### Arduino Uno stiilis
Järgnevatel plaatidel on Arduino UNO-ga sama viikude paigutus. STM32-põhiste arendusplaatide sisend- ja väljundviikude pinge on 3,3 V, võrreldes Arduino UNO 5 V pingega.

* Leaflabs Maple board
* Olimex OLIMEXINO-STM32
* ST Nucleo-64 and Nucleo-144 arendusplaatide viigud on Arduino UNO laiendusplaatidega ühtivad. (vt Nucelo alateemat

### Nucleo ST

STMicroelectronics'i toodetud STM32 Nucleo arendusplaadid võimaldavad kasutajatel lihtsalt ja kiiresti prototüüpida iga STM32 kiibiga. STM32 Nucleo arendusplaadi programmeerimiseks pole tarvis välist STLink-i, sest see on plaadile integreeritud. ST Nucleo arendusplaate on Arduino Nano (Nucleo-32 seeria), Arduino Uno (Nucleo-64 seeria) ja Arduino Mega (Nucleo-144 seeria) stiilis viikude paigutusega. ST Nucleo arendusplaate on erinevate välkmälu suurustega, protsessori võimekusega ja on ka juhtmevabasidega arendusplaate. 

## Vaata ka

* Integraallülitus
* Monoplaatarvuti
* ARM (arvutiarhitektuur)

## Viited